pythainlp/thai-wiki-dataset-v3 huggingface dataset:
เควิน แมคอินทอช

เควิน แมคอินทอช (Kevin McIntosh) เป็นผู้ฝึกสอนกีฬาจักรยานชาวออสเตรเลีย
== ชีวิตส่วนตัว ==
แมคอินทอชมาจากรัฐเซาท์ออสเตรเลีย เขาอาศัยอยู่ในแอดิเลด รัฐเซาท์ออสเตรเลีย
== กีฬาจักรยาน ==

แมคอินทอชเป็นผู้ฝึกสอนกีฬาจักรยานชาวออสเตรเลีย
ในฐานะผู้ฝึกสอนรุ่นเยาวชนของรัฐวิกทอเรีย แมคอินทอชเป็นผู้ฝึกสอนให้แก่เบร็ทท์ แลนแคสเตอร์, แบรด เดวิดสัน, เดวิด เพล, เครก ดิชเบิร์น และโนเอล เซนส์
ในฐานะที่เป็นหัวหน้าผู้ฝึกสอนสถาบันกีฬารัฐเวสเทิร์นออสเตรเลีย เขาเป็นผู้ฝึกสอนให้แก่ไรอัน เบย์ลีย์, ปีเตอร์ ดอว์สัน, ริก สตีล, โบรดี คัลเลน และเอ็ดดี ฮอลแลนด์ส
ในฐานะหัวหน้าผู้ฝึกสอนนักกีฬาจักยานพาราลิมปิก เขาเป็นผู้ฝึกสอนให้แก่แอนดรูว์ พานาซโซโล, สก็อตต์ แมคฟี, แอนจิลา เฟลมมิง, รวมถึงผู้ได้รับเหรียญรางวัลพาราลิมปิกอย่างมาร์ก เลอ โฟลฮิก, ไมเคิล แกลลาเกอร์ และคีแรน โมดรา
แมคอินทอชได้เป็นผู้ฝึกสอนให้แก่ผู้แข่งกีฬาจักรยานซึ่งได้รับรางวัลเหรียญทองรวมกันสิบเหรียญในกีฬาพาราลิมปิกฤดูร้อน เขาเป็นผู้ฝึกสอนนักจักรยานในพาราลิมปิกฤดูร้อน 2000, พาราลิมปิกฤดูร้อน 2004 และพาราลิมปิกฤดูร้อน 2008  ในต้นปี ค.ศ. 2005 เขาได้รับการแต่งตั้งให้เป็นหัวหน้าผู้ฝึกสอนของโครงการกีฬาจักรยานพาราลิมปิกของออสเตรเลีย
แมคอินทอชเคยเป็นผู้ฝึกสอนให้แก่สโมสรจักรยานเบนดิโกแอนด์ดิสทริค ในปี ค.ศ. 1999 เขากลายเป็นหัวหน้าผู้ฝึกสอนกีฬาจักรยานพาราแห่งชาติสำหรับกีฬาจักรยานประเทศออสเตรเลีย เขาลาออกจากตำแหน่งในปี ค.ศ. 2007 เพื่อเข้ารับตำแหน่งผู้ฝึกสอนกีฬาจักรยานกับสถาบันกีฬารัฐเซาท์ออสเตรเลีย และถูกแทนที่ด้วยไซคลิงออสเตรเลียโดยเจมส์ วิคเตอร์ ส่วนในปี ค.ศ. 2011 เขากลายเป็นผู้อำนวยการการฝึกสอนให้แก่ไซคลิงเซาท์ออสเตรเลีย เขาเป็นผู้ฝึกสอนทีมออสเตรเลียในกีฬาจักรยานชิงแชมป์ยุโรป 2005  รวมถึงเป็นผู้ฝึกสอนทีมออสเตรเลียในกีฬาจักรยานชิงแชมป์โลก 2006 ของคณะกรรมการพาราลิมปิกนานาชาติ และในปี ค.ศ. 2007 เขาเป็นผู้ช่วยผู้ฝึกสอนทีมออสเตรเลียในกีฬาจักรยานพาราชิงแชมป์โลก 2007 ของสหพันธ์จักรยานนานาชาติ รวมถึงในปีเดียวกัน เขาเป็นหนึ่งในตัวเลือกระดับชาติสำหรับโครงการกีฬาจักรยานพาราของไซคลิงออสเตรเลียควบคู่กับมาร์ค ฟัลเชอร์ และเจมส์ วิคเตอร์
ในระยะเวลา 10 ปีในฐานะหัวหน้าผู้ฝึกสอนกีฬาจักรยานพาราลิมปิก แมคอินทอชดูแลเหรียญทองกว่า 100 เหรียญในกีฬาพาราลิมปิก, ชิงแชมป์โลก และชิงแชมป์ยุโรป พร้อมกับอีก 100 เหรียญเงินและเหรียญทองแดง
== การยอมรับ ==
ในปี ค.ศ. 2000, 2002 และ 2004 แมคอินทอชได้รับเลือกเป็นผู้ฝึกสอนแห่งปีของคณะกรรมการพาราลิมปิกออสเตรเลีย ส่วนในปี ค.ศ. 2000 เขาได้รับเลือกเป็นผู้ฝึกสอนแห่งปีของไซคลิงออสเตรเลีย นอกจากนี้ เขาได้รับการแต่งตั้งสู่หอเกียรติยศโดยคณะกรรมการพาราลิมปิกนานาชาติในปี ค.ศ. 2008 
== อ้างอิง ==
ผู้ฝึกสอนกีฬาจักรยานพาราลิมปิก
ป้อมเอเบิน-เอมาเอล

ป้อมเอเบิน-เอมาเอล (Fort d'Ében-Émael) เป็นป้อมปราการในเบลเยียมที่ไม่ได้ถูกใช้งานมานานที่ตั้งอยู่ระหว่างลีแยฌและมาสทริชท์ บนชายแดนระหว่างเบลเยียม-เนเธอร์แลนด์ ใกล้กับคลองอัลเบิรต์ เป็นการออกแบบเพื่อการปกป้องเบลเยียมจากการโจมตีของเยอรมันผ่านเทือกเขาแคบของดินแดนเนเธอร์แลนด์ในภูมิภาค ก่อสร้างขึ้นในปี ค.ศ. 1931-1935 ได้มีชื่อเสียงที่โด่งดังว่าแข็งแกร่ง และช่วงเวลาสมัยนั้น มีขนาดใหญ่ที่สุดในโลก ป้อมได้ถูกจัดการโดยทหารเยอรมันที่ลงจอดด้วยเครื่องร่อน (85 นาย) เมื่อวันที่ 10 พฤษภาคม ค.ศ. 1940 ในช่วงสงครามโลกครั้งที่สอง การปฏิบัติการครั้งนี้ได้เคลียร์ทางเพื่อให้กองทัพเยอรมันเคลื่อนทัพเข้าสู่เบลเยียม โดยไม่ได้ถูกขัดขวางจากการยิงของป้อมเอเบิน-เอมาเอล ปัจจุบัน ป้อมแห่งนี้ยังคงถือว่าเป็นสมบัติของกองทัพเบลเยียม ป้อมปราการนี้ได้รับการบูรณะและอนุญาตให้สาธารณชนเข้าเยี่ยมชม
ประเทศเบลเยียม
พิพิธภัณฑ์สงครามโลกครั้งที่สอง
ภูมิพลินทร์

ภูมิพลินทร์ (  Triboun & Chuchan) พระบาทสมเด็จพระมหาภูมิพลอดุลยเดชมหาราช บรมนาถบพิตร พระราชทานพระบรมราชานุญาตให้ใช้พระปรมาภิไธย ในชื่อวิทยาศาสตร์ของพืชในวงศ์ชาฤๅษี (Gesneriaceae) ซึ่งเป็นพืชชนิดแรกของไทย และเป็นพืชชนิดใหม่ของโลก (New Species) ที่นักอนุกรมวิธานพืชจากกรมวิชาการเกษตร และเจ้าหน้าที่อุทยานแห่งชาติแม่ปิง จัดเป็นพืชหายากและพืชถิ่นเดียว พบเฉพาะในประเทศไทยเท่านั้น (endemic species) โดย ดร.ปราโมทย์ ไตรบุญ และนายฐิติพันธ์ จูจันทร์ ร่วมกันสำรวจและค้นพบบริเวณแก่งหินปูน ในเขื่อนภูมิพล จังหวัดตาก และอุทยานแห่งชาติแม่ปิง จังหวัดลำพูน เมื่อปี พ.ศ. 2552 พระบาทสมเด็จพระเจ้าอยู่หัว รัชกาลที่ 9 ทรงพระกรุณาโปรดเกล้าฯ พระราชทานชื่อพรรณไม้ว่า “ภูมิพลินทร์” แปลว่า พรรณไม้ที่เป็นศรีสง่าแด่พระบาทสมเด็จพระเจ้าอยู่หัว เมื่อวันที่ 5 มีนาคม พ.ศ. 2554 
==ลักษณะทางพฤกษศาสตร์==
ใบ เป็นใบเดี่ยว เรียงตรงข้ามสลับตั้งฉาก แผ่นใบรูปรีหรือรูปไข่ กว้าง 1.5-2.5 เซนติเมตร ยาว 2.5-6 เซนติเมตร ปลายใบมน โคนใบรูปลิ่ม ใต้ใบปกคลุมด้วยขนเหมือนใยแมงมุม สีขาว ก้านใบยาว 3-7 มิลลิเมตร
ช่อดอก แบบช่อกระจุกเชิงประกอบ ออกด้านเดียว สั้น เกิดที่ยอดหรือใบใกล้ปลายกิ่ง ใบประดับรองรับดอก รูปเกือบกลมถึงรูปไข่กว้าง  กลีบเลี้ยงโคนเชื่อมติดกันเป็นหลอด ปลายแยกเป็น 5 แฉก กลีบดอกเชื่อมติดกันเป็นรูประฆัง ปลายแยกเป็น 5 แฉก รูปไข่กว้าง สีชมพูหรือสีม่วงอ่อน ภายในโคนหลอดมีแต้มสีเหลือง
ผล แบบผลแห้งแตก รูปคล้ายกระสวย เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมาก
== ดูเพิ่ม ==
ชมพูสิริน
นครินทรา
== อ้างอิง ==
ไม้ดอกไม้ประดับ
วงศ์ชาฤๅษี
Trees of Thailand
ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ (เส้นทางแชมเปียนส์)

หน้านี้สรุป เส้นทางแชมเปียนส์ แต่ละนัดของ ยูฟ่ายูโรปาลีก ฤดูกาล 2018–19 รอบคัดเลือกและรอบเพลย์ออฟ.
แต่ละเวลาคือ CEST (UTC+2), ตามที่ระบุไว้โดยยูฟ่า (เวลาท้องถิ่น, ถ้าแตกต่าง, คืออยู่ในวงเล็บ).
==รอบคัดเลือกรอบสอง==
===สรุปผลการแข่งขัน===
|+เส้นทางแชมเปียนส์
|}
===แมตช์===
รวมผลสองนัด เดอะ นิว เซนต์ส ชนะ 3–2.
----
รวมผลสองนัด ตอร์เปโด คูไตซี ชนะ 7–0.
----
รวมผลสองนัด ซรินจ์สกี มอสตาร์ ชนะ 3–2.
----
รวมผลสองนัด วาลูร์ ชนะ 3–1.
----
รวมผลสองนัด อาลาชเคิร์ต ชนะ 1–0.
----
รวมผลสองนัด เอฟ91 ดูเดอแลงก์ ชนะ 3–2.
----
รวมผลสองนัด สปาร์ตักส์ ยัวมาลา ชนะ 9–0.
----
รวมผลสองนัด อาโปเอล ชนะ 5–2.
----
รวมผลสองนัด โอลิมปิยา ลุบล์ยานา ชนะ 6–2.
==รอบคัดเลือกรอบสาม==
===สรุปผลการแข่งขัน===
|+เส้นทางแชมเปียนส์
|}
===แมตช์===
รวมผลสองนัด ลูโดโกเรตส์ รัซกราด ชนะ 2–1.
----
รวมผลสองนัด เอฟ91 ดูเดอแลงก์ ชนะ 4–3.
----
รวมผลสองนัด ซีเอฟอาร์ คลูช ชนะ 7–0.
----
รวมผลสองนัด โอลิมปิยา ลุบล์ยานา ชนะ 7–1.
----
รวมผลสองนัด เสมอ 2–2. เชริฟฟ์ ตีรัสปอล ชนะด้วยกฏประตูทีมเยือน.
----
รวมผลสองนัด โรเซนบอร์ก ชนะ 5–0.
----
รวมผลสองนัด ซูดูวา มารีจัมโพเล ชนะ 1–0.
----
----
รวมผลสองนัด อาโปเอล ชนะ 5–3.
----
รวมผลสองนัด ตอร์เปโด คูไตซี ชนะ 5–4.
==รอบเพลย์ออฟ==
===สรุปผลการแข่งขัน===
|+เส้นทางแชมเปียนส์
|}
===แมตช์===
รวมผลสองนัด สปาร์ตัก เตอร์นาวา ชนะ 3–1.
----
รวมผลสองนัด เสมอ 1–1. อัสตานา ชนะลูกโทษ 2–1.
----
รวมผลสองนัด โรเซนบอร์ก ชนะ 5–1.
----
รวมผลสองนัด เอฟ91 ดูเดอแลงก์ ชนะ 5–2.
----
รวมผลสองนัด เซลติก ชนะ 4–1.
----
รวมผลสองนัด คาราบัก ชนะ 3–1.
----
รวมผลสองนัด มัลเมอ เอฟเอฟ ชนะ 4–2.
----
รวมผลสองนัด ลูโดโกเรตส์ รัซกราด ชนะ 5–0.
==หมายเหตุ==
==อ้างอิง==
==แหล่งข้อมูลอื่น==
*1C
พระเจ้าชัยวรมันที่ 3

พระเจ้าชัยวรมันที่ 3 (ជ័យវរ្ម័នទី៣; สวรรคต พ.ศ. 1420) พระนามเดิมว่า ชัยวรมัน หรือพระนามเต็มว่า พระกมรเตงอัญศรีชัยวรมันเทวะ (วฺระ กํมฺรเตงฺ อญฺ ศรีชยวรฺมฺมเทว) ไม่ค่อยมีใครรู้เรื่องราวเกี่ยวกับพระองค์มากนัก รู้เพียงว่าเป็นพระราชโอรส และผู้สืบราชบัลลังก์ของพระเจ้าชัยวรมันที่ 2 เป็นพระมหากษัตริย์แห่งอาณาจักรพระนครพระองค์ที่ 2  พระเจ้ายโศวรมันที่ 1 อ้างว่ามีความเกี่ยวข้องกับพระเชษฐาหรือพระอนุชาของ พระอัยกี (ย่า) ของพระเจ้าชัยวรมันที่ 3 คือ พระเจ้ารุทรวรมัน คำจารึกจากปราสาทแห่งหนึ่งอธิบายว่า: "เมื่อพระองค์ล้มเหลวในการจับช้างป่าขณะล่าสัตว์ พระเจ้าสัญญาว่าพระองค์จะจับสัตว์ได้ถ้าพระองค์สร้างสถานที่ศักดิ์สิทธิ์" อาจมีปราสาทที่สร้างขึ้นในรัชสมัยของพระองค์บ้าง แต่ก็ไม่มีใครพูดถึงปราสาทที่สร้างขึ้นในรัชสมัยของพระองค์ พระองค์สวรรคตในปี พ.ศ. 1420 อาจเป็นช่วงการจับช้างป่า
==สวรรคต==
พระเจ้าชัยวรมันที่ 3 สวรรคตเมื่อ ค.ศ.877 มีพระนามเมื่อสวรรคตแล้วว่า "พระบาทวิษณุโลก"
== บรรณานุกรม ==
== อ้างอิง ==
Briggs, Lawrence Palmer. The Ancient Khmer Empire. Transactions of the American Philosophical Society, 1951.
Higham, Charles. The Civilization of Angkor.  University of California Press, 2001.
พระมหากษัตริย์กัมพูชา
เนเมียวนรธา

เนเมียวนรธา (နေမျိုး နော်ရထာ) นายพลชาวพม่าในราชวงศ์โก้นบอง ซึ่งในเวลาต่อมาได้กลายเป็นเจ้าเมืองคนแรกของเมืองย่างกุ้ง เนเมียวนรธาเป็นหนึ่งใน 68 แม่ทัพ ที่ พระเจ้าอลองพญา คัดเลือกด้วยพระองค์เองเพื่อทำศึกเข้ายึดอาณาจักรหงสาวดีใหม่ ใน ค.ศ. 1752 เนเมียวนรธามีชื่อเมื่อแรกเกิดว่า ชเวยี  เกิดที่หมู่บ้าน Khin Latt ในหุบเขามู เขตซะไกง์ในปัจจุบัน
เขาได้รับการแต่งตั้งให้เป็นเจ้าเมืองย่างกุ้งโดยพระเจ้าอลองพญาเมื่อวันที่ 24 พฤษภาคม ค.ศ. 1757 ซึ่งพระเจ้าอลองพญาโปรดเกล้าให้ยกฐานะอดีตหมู่บ้านของ ตะโกง ที่พระองค์ได้เข้ายึดครองเมื่อสองปีก่อนหน้าขึ้นเป็นเมืองท่าหลักของอาณาจักรพระองค์
==อ้างอิง==
นายพลชาวพม่า
บุคคลในยุคราชวงศ์โก้นบอง
ตลาดน้ำคลองบางหลวง

ตลาดน้ำคลองบางหลวง เป็นตลาดน้ำท้องถิ่นริมคลองบางกอกใหญ่ ซึ่งเป็นเป็นชุมชนเก่าแก่ตั้งแต่กรุงศรีอยุธยา ตั้งอยู่ที่เขตภาษีเจริญ กรุงเทพมหานคร ภายในตลาดน้ำประกอบด้วยชุมชน อาคารไม้เก่าแก่สูง 2 ชั้นเรียงรายตลอดริมฝั่งคลองบางหลวง ร้านค้าขายของที่ระลึก ร้านอาหาร ร้านตัดผม นิทรรศการชุมชน ซึ่งรวบรวมของเก่าต่าง ๆ ไว้หลายชนิด นอกจากนี้รอบ ๆ ตลาดน้ำ ยังประกอบด้วยวัดกำแพง (บางจาก) ซึ่งเป็นวัดเก่าคู่ชุมชนมาอย่างยาวนาน
ภายในตลาดน้ำยังประกอบด้วยสิ่งที่น่าสนใจทั้ง บ้านศิลปิน ซึ่งเป็นบ้านเก่าของ "ตระกูลรักสำรวจ" ตระกูลช่างทองเก่าแก่ ซึ่งปรับปรุงให้เป็นสถานที่แสดงงานศิลป์ และเป็นที่รวมตัวของของ กลุ่มศิลปินที่รัก งานศิลปะ เป็นอาคารที่มีคอร์ทตรงกลางสร้างล้อมรอบเจดีย์เก่าซึ่งเป็นเจดีย์ย่อมุมไม้สิบสอง สันนิษฐานว่าเป็นหนึ่งในสี่ของเจดีย์แต่ละทิศที่กำหนดเขตพื้นที่เก่าของวัดกำแพง นอกจากนี้ยังมีการเปิดแสดงหุ่นละครเล็กให้รับชมฟรีอีกด้วย
ปัจจุบันตลาดน้ำคลองบางหลวง จัดเป็นหนึ่งในสถานที่ท่องเที่ยวริมคลองแห่งหนึ่งในเขตภาษีเจริญ เช่นเดียวกับตลาดน้ำวัดนิมมานรดี ตลาดน้ำแห่งนี้ได้รับความสนใจ ทั้งจากคนไทย และชาวต่างชาติ โดยเป็นเส้นทางผ่านของเรือหางยาว และยังเป็นเส้นทางปั่นจักรยานอีกด้วย โดยตลาดน้ำแห่งนี้ เป็นตลาดกลางวันเปิดในเวลา 9 โมงเช้าถึง 6 โมงเย็น
==อ้างอิง==
==แหล่งข้อมูลอื่น==
==สถานที่ใกล้เคียง==
วัดนวลนรดิศวรวิหาร
วัดปากน้ำ ภาษีเจริญ
คลองบางกอกใหญ่
คลองบางหลวง
สิ่งก่อสร้างในเขตภาษีเจริญ
คลองบางหลวง
วันแมวสากล

วันแมวสากล (International Cat Day) เป็นวันสำคัญซึ่งตรงกับวันที่ 8 สิงหาคม ของทุกปี กองทุนระหว่างประเทศเพื่อสวัสดิการสัตว์ (International Fund for Animal Welfare) กำหนดขึ้นเมื่อ ค.ศ. 2002 เพื่อกระตุ้นความตระหนักรู้เกี่ยวกับแมว และเรียนรู้เกี่ยวกับการช่วยเหลือและพิทักษ์รักษาแมว
บางประเทศเรียกวันแมวสากลว่า วันแมวโลก (World Cat Day) และวันแมวสากลได้แพร่หลายไปทั่วโลกนับแต่ริเริ่มเป็นต้นมา แม้ประเทศส่วนใหญ่จะถือวันที่ 8 สิงหาคม เป็นวันแมวสากล แต่รัสเซียมีวันแมวแห่งชาติ (National Cat Day) ในวันที่ 1 มีนาคม แทน ส่วนสหรัฐมีทั้งวันแมวสากล และวันแมวแห่งชาติในวันที่ 29 ตุลาคม
นอกจากนี้ ยังมีวันสำคัญเกี่ยวกับแมวในวันที่ 22 กุมภาพันธ์ ซึ่งริเริ่มในญี่ปุ่น ก่อนกลายเป็นกระแสในสื่อสังคมเนื่องเพราะผู้คนส่งภาพและวิดีโอแมวต่อ ๆ กันไป
==ดูเพิ่ม==
วันสุนัขสากล (International Dog Day) - ตรงกับวันที่ 26 สิงหาคม ของทุกปี
วันแมววิเชียรมาศ (Siamese Cat Day) - ตรงกับวันที่ 6 เมษายน ของทุกปี
==อ้างอิง==
วันสำคัญ
แมว
เทศกาลหรือพิธีกรรมเกี่ยวกับสัตว์
นครินทรา

นครินทรา พรรณไม้ในพระนามาภิไธยสมเด็จพระศรีนครินทราบรมราชชนนี นครินทรา มี ( Triboun) โดยพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ทรงพระราชทานพระบรมราชานุญาตให้ใช้พระนามาภิไธย สมเด็จพระศรีนครินทราบรมราชชนนี  ในชื่อวิทยาศาสตร์ของพืชในวงศ์ชาฤๅษี ซึ่งเป็นพืชชนิดแรกของไทย และเป็นพืชชนิดใหม่ของโลก (New Species) ที่นักอนุกรมวิธานพืชจากกรมวิชาการเกษตรค้นพบ จัดเป็นพืชหายาก (rare plants)และพืชถิ่นเดียว พบเฉพาะในประเทศไทยเท่านั้น (endemic species) โดย ดร.ปราโมทย์ ไตรบุญ สำรวจและค้นพบบริเวณบริเวณยอดเขาหินปูน บริเวณดอยตุง อำเภอแม่ฟ้าหลวง จังหวัดเชียงราย เมื่อปี พ.ศ. 2552 
เพื่อเฉลิมพระเกียรติพระราชชนนี ที่ทรงมีพระราชกรณียกิจเกี่ยวข้องด้านการอนุรักษ์ทรัพยากรธรรมชาติและสิ่งแวดล้อม โครงการพัฒนาดอยตุง  พระบาทสมเด็จพระปรมินทรมหาภูมิพลอดุลยเดช บรมนาถบพิตร ทรงพระกรุณาโปรดเกล้าฯ พระราชทานชื่อพรรณไม้ว่า "นครินทรา" แปลว่า พรรณไม้ที่เป็นศรีสง่าแด่สมเด็จพระศรีนครินทราบรมราชชนนี เมื่อวันที่ 5 มีนาคม พ.ศ. 2554 
== ลักษณะทางพฤกษศาสตร์ ==
เป็นไม้พุ่มขนาดเล็ก สูง 20-60 เซนติเมตร
กิ่ง แตกกิ่งก้านเป็นพุ่มตั้งตรงหรือทอดเอนไปตามพื้นหิน กิ่งมีขนาดเล็กเรียว
ลำต้น ลำต้นส่วนล่างเป็นเนื้อไม้แข็งมีนวมหุ้ม 10-15 เซนติเมตร
ใบ ใบเป็นใบเดี่ยว 4-5 คู่ เรียงตรงข้ามสลับตั้งฉาก แผ่นเป็นรูป ปลายมน โคนรูปลิ่ม ขอบใบมีลักษณะหยักมน เป็นครีบสอบยาวเรียวเชื่อมต่อมาจากโคนแผ่นใบ
ช่อดอก ช่อดอกมีลักษณะเป็นกระจุก เกิดที่ยอดหรือซอกใบใกล้ปลายกิ่ง ใบประดับ และใบประดับย่อยรองรับดอกรูปร่างมน
กลีบเลี้ยง กลีบเลี้ยงมีห้ากลีบเป็นสีเขียว โคนเชื่อมติดกันเป็นหลอด
กลีบดอก กลีบดอกเป็นรูประฆังสีขาวอมม่วงอ่อน
ผล แบบผลแห้งแตก เมื่อผลแก่จะบิดเป็นเกลียว ภายในมีเมล็ดขนาดเล็กจำนวนมาก
== อ้างอิง ==
== ดูเพิ่ม ==
ภูมิพลินทร์
ชมพูสิริน
สิรินธรวัลลี
ไอยริศ
ไม้ดอกไม้ประดับ
วงศ์ชาฤๅษี
Trees of Thailand
อควาแมน เจ้าสมุทร

อควาแมน เจ้าสมุทร (Aquaman) เป็นภาพยนตร์แนวซูเปอร์ฮีโรอเมริกัน ฉายเมื่อปี ค.ศ. 2018 สร้างจากตัวละครชื่อเดียวกันของดีซีคอมิกส์ เป็นภาพยนตร์เรื่องที่หกในจักรวาลขยายดีซี และจัดจำหน่ายโดยวอร์เนอร์บราเธอร์สพิกเจอร์ส ภาพยนตร์กำกับโดย เจมส์ วาน จากบทภาพยนตร์โดย เดวิด ลีสลี จอห์นสัน-แม็คโกล์ดริกและวิลล์ บีลล์ แสดงนำโดย เจสัน โมมัว เป็น อควาแมน ในภาพยนตร์ เขาต้องเดินทางไป แอตแลนติส อาณาจักรใต้น้ำ เพื่อหยุดยั้งคิงออร์ม น้องชายของเขา ที่ต้องการรวบรวมเจ็ดอาณาจักรใต้น้ำเพื่อมาทำลายโลกพื้นผิว แอมเบอร์ เฮิร์ด, วิลเลม เดโฟ, แพทริก วิลสัน, ดอล์ฟ ลันด์แกรน, ยาห์ยา อับดุล-มาทีน ที่ 2, ลูดี หลิน, ทีมูเอรา มอร์ริสันและนิโคล คิดแมน แสดงในบทบาทสมทบ
การพัฒนาเริ่มต้นในปี ค.ศ. 2004 แต่ก็ไม่มีความคืบหน้า จนกระทั่ง บุรุษเหล็ก ซูเปอร์แมน ฉายในปี ค.ศ. 2013 ในเดือนสิงหาคม ค.ศ. 2014 วิลล์ บีลล์และเคิร์ต จอห์นสแตด ได้รับการว่าจ้างให้แข่งขันกันเขียนบทภาพยนตร์ เจมส์ วาน เซ็นสัญญาเป็นผู้กำกับในเดือนเมษายน ค.ศ. 2015 และในเดือนกรกฎาคม ค.ศ. 2016 ภาพยนตร์เดินหน้าต่อด้วยบทภาพยนตร์ของบีลล์ นักแสดงหลักได้รับการยืนยันตั้งแต่ปี ค.ศ. 2016 ถึงต้นปี ค.ศ. 2017 การถ่ายทำเริ่มต้นในเดือนพฤษภาคม ค.ศ. 2017 โดยถ่ายทำที่ วิลเลจโรดโชว์สตูดิโอส์ ใน โกลด์โคสต์, ควีนส์แลนด์, ออสเตรเลีย นอกจากนี้ มีการถ่ายทำเพิ่มเติมที่แคนาดา, อิตาลี และโมร็อกโก การถ่ายทำเสร็จสิ้นในเดือนตุลาคมปีเดียวกัน ภาพยนตร์มีภาพที่สร้างด้วยคอมพิวเตอร์ ที่มาจากบริษัทผู้สร้างวิชวลเอ็ฟเฟ็กต์หลายราย ตั้งแต่การจำลองผมที่มีรายละเอียดสูงไปจนถึงการสร้างสัตว์และสถานที่ด้วยคอมพิวเตอร์
อควาแมน เจ้าสมุทร ฉายรอบปฐมทัศน์ที่ลอนดอนเมื่อวันที่ 26 พฤศจิกายน ค.ศ. 2018 และฉายในสหรัฐเมื่อวันที่ 21 ธันวาคม ปีเดียวกัน ภาพยนตร์ทำเงิน 1.148 พันล้านดอลลาร์สหรัฐทั่วโลก กลายเป็นภาพยนตร์ที่ทำเงินสูงสุดของจักรวาลขยายดีซี, ภาพยนตร์ที่ทำเงินสูงสุดที่สร้างจากตัวละครของดีซีคอมิกส์, ภาพยนตร์ที่ทำเงินสูงสุดอันดับที่ห้าในปี ค.ศ. 2018 และภาพยนตร์ที่ทำเงินสูงสุดตลอดกาลอันดับที่ยี่สิบ ภาพยนตร์เรื่องนี้ได้รับการยกย่องในด้านวิชวลเอ็ฟเฟ็กต์, การออกแบบงานสร้าง, โทน, ฉากโลดโผน, การกำกับของวานและการแสดงของโมมัว  แต่ได้รับการติในเรื่องของเนื้อเรื่องและความยาวของภาพยนตร์ ภาพยนตร์ภาคต่อ อควาแมนแอนด์เดอะลอสต์คิงดอม มีกำหนดเข้าฉาย 16 ธันวาคม ค.ศ. 2022
== อ้างอิง ==
ภาพยนตร์ที่ออกฉายในปี พ.ศ. 2561
ภาพยนตร์ภาษาอังกฤษ
ภาพยนตร์อเมริกัน
ภาพยนตร์โลดโผน
จักรวาลขยายดีซี
ภาพยนตร์เกี่ยวกับราชวงศ์
เอนริเก เปญญา นิเอโต

เอนริเก เปญญา นิเอโต (Enrique Peña Nieto ; เกิด 20 กรกฎาคม ค.ศ. 1966) เป็นนักการเมืองชาวเม็กซิโกผู้ดำรงตำแหน่งประธานาธิบดีเม็กซิโกคนที่ 64 ตั้งแต่วันที่ 1 ธันวาคม ค.ศ. 2012 ถึง 30 พฤศจิกายน ค.ศ. 2018 ต่อจากเฟลิเป กัลเดรอน อิโนโฆซา
== แหล่งข้อมูลอื่น ==
ประธานาธิบดีเม็กซิโก
บุคคลจากรัฐเมฮิโก
เมาริซิโอ มากริ

เมาริซิโอ มากริ (Mauricio Macri; เกิด 8 กุมภาพันธ์ ค.ศ. 1959) เป็นนักการเมืองชาวอาร์เจนตินาผู้ดำรงตำแหน่งประธานาธิบดีอาร์เจนตินาคนที่ 56 และคนปัจจุบัน ตั้งแต่วันที่ 10 ธันวาคม ค.ศ. 2015 ต่อจากกริสตินา เฟร์นันเดซ เด กีร์ชเนร์
== แหล่งข้อมูลอื่น ==
Office of the President 
ประธานาธิบดีอาร์เจนตินา
บุคคลจากรัฐบัวโนสไอเรส
ดีโยกู ซูวารึช

ดีโยกู ซูวารึช ดึ อัลบือร์การียา (Diogo Soares de Albergaria) นักเดินทางและนักสำรวจชาวโปรตุเกสในช่วงคริสต์ศตวรรษที่ 16
ซูวารึชได้เข้ารับราชการในกองทัพพม่า ในฐานะทหารรับจ้างในรัชสมัยพระเจ้าตะเบ็งชะเวตี้ และได้ร่วมเดินทางมาตีกรุงศรีอยุธยา พร้อมกับผู้บังคับบัญชา 5 นายและทหารรับจ้างอาชีพอีก 180 นาย เมื่อ ค.ศ. 1548
ช่วงเป็นทหารรับจ้างที่พม่า ซูวารึชเคยพยายามที่จะบังคับลูกสาวของพ่อค้าที่ร่ำรวยเขาฆ่าเจ้าบ่าวและคนอื่น ๆ ที่มาช่วยเธอ ทำให้เจ้าสาวฆ่าตัวตายเพื่อหลีกเลี่ยงอันตรายที่กำลังจะเกิดขึ้นกับตัวเอง
ช่วงปลายชีวิตมีผู้ส่งซูวารึชไปยังเมืองของเจ้าสาวที่เคยถูกเขาข่มเหง เขาถูกชาวบ้านปาหินจนตาย มีการปล้นบ้านของเขาและพบสมบัติจำนวนน้อย เชื่อกันว่าสมบัติส่วนใหญ่ได้ถูกแอบซ่อนฝังดินไว้
==อ้างอิง==
ทหารรับจ้าง
นักสำรวจชาวโปรตุเกส
ฟือร์เนา เม็งดึช ปิงตู

ฟือร์เนา เม็งดึช ปิงตู (Fernão Mendes Pinto, ; ประมาณ 1509 – 8 กรกฎาคม 1583) เป็นนักสำรวจและนักเขียนชาวโปรตุเกสซึ่งได้จดบันทึกการเดินทางของเขาเอาไว้และได้ถูกตีพิมพ์ในชื่อ Pilgrimage เมื่อ ค.ศ. 1614 หรือ 31 ปีหลังจากที่ปิงตูเสียชีวิตซึ่งหนึ่งในนั้นรวมถึงบันทึกการเดินทางมายังกรุงศรีอยุธยา ซึ่งปิงตูได้จดบันทึกถึงประวัติศาสตร์สยามในช่วงเวลาก่อนหน้ารวมถึงในช่วงเวลานั้นเอาไว้
== สิ่งสืบทอด ==
ใน ค.ศ. 1978 มีการตั้งชื่อหลุมอุกกาบาตบนดาวพุธตามชื่อของเขาเป็นMendes Pinto
== อ้างอิง ==
== ข้อมูล ==
Breve História da Literatura Portuguesa, Texto Editora, Lisboa, 1999
A. J. Barreiros, História da Literatura Portuguesa, Editora Pax, eleventh edition.
A. J. Saraiva, O. Lopes, História da Literatura Portuguesa, Porto Editora, twelfth edition.
Enciclopédia Luso-Brasileira de Cultura, Editorial Verbo, Lisboa, Fifteenth edition.
Lexicoteca – Moderna Enciclopédia Universal volume 15 Círculo de Leitores, 1987
The Travels of Mendes Pinto, Edited and translated by Rebecca D. Catz, The University of Chicago Press, 
Collis, M. The Grand Peregrination Faber and Faber 1949 
Fernão Mendes Pinto and the Peregrinação – studies, restored Portuguese text, notes and indexes, directed by Jorge Santos Alves, Fundação Oriente, Lisbon, 2010, 
=== ออนไลน์ ===
== แหล่งข้อมูลอื่น ==
Catz R. "Hispania"  Virtual Cervantes website. Accessed 30 August 2005.
from the Catholic Encyclopedia
Hispania – American Association of Teachers of Spanish and Portuguese, Inc. 
"The voyages and adventures of Ferdinand Mendez Pinto.1692." English Translation by Henry Cogan, of Nichibunken database
Boris Filatov's Private Collection of Netsuke 
รวมผลงานแปลเรื่องบันทึกการเดินทางของเมนเดส ปินโต  - เผยแพร่โดย กรมศิลปากร
นักสำรวจชาวโปรตุเกส
อดีตคณะเยสุอิต
บุคคลจากเขตกูอิงบรา
ไซริล รามาโฟซา

ไซริล รามาโฟซา (Cyril Ramaphosa; เกิด 17 พฤศจิกายน ค.ศ. 1962) เป็นนักการเมืองชาวแอฟริกาใต้ผู้ดำรงตำแหน่งประธานาธิบดีแอฟริกาใต้คนที่ 5 และคนปัจจุบัน ตั้งแต่วันที่ 15 กุมภาพันธ์ ค.ศ. 2018 ต่อจากจาค็อบ ซูมา
==ชีวิตส่วนตัว==
รามาโฟซาแต่งงานกับ Hope Ramaphosa ใน ค.ศ. 1978 ถึง 1989 ทั้งคู่มีลูกชายคนเดียว และแต่งงานกับ Nomazizi Mtshotshisa นักธุรกิจสาวที่เสียชีวิตแล้ว ใน ค.ศ. 1991 ถึง 1993 ต่อมาใน ค.ศ. 1996 เขาแต่งงานกับ Tshepo Motsepe แพทย์และพี่/น้องสาวของมหาเศรษฐีเหมืองแร่ชาวแอฟริกาใต้ Patrice Motsepe กล่าวกันว่าเขามีลูก 5 คน
เขาถือครองคฤหาสน์หรูที่ตีนเขา Lion's Head ในเคปทาวน์ และทรัพย์สินอื่น ๆ อีก 30 อย่าง ใน ค.ศ. 2018 Investing.com ประมาณการว่าเขามีมูลค่าสินทรัพย์สุทธิที่ 6.4 พันล้านแรนด์แอฟริกาใต้ (450 ล้านดอลลาร์สหรัฐ)
เขาเป็นผู้รู้หลายภาษา และเป็นที่รู้จักจากการใช้ภาษาในแอฟริกาใต้หลายภาษาในการให้คำปราศรัย
==อ้างอิง==
== แหล่งข้อมูลอื่น ==
Cyril Ramaphosa (1952 - ) | The Presidency
ประธานาธิบดีแอฟริกาใต้
รองประธานาธิบดีแอฟริกาใต้
นักการเมืองแอฟริกาใต้
บุคคลจากโจฮันเนสเบิร์ก
หลี่ อีถง

(จีน:李一桐) เป็นนักแสดงหญิงชาวจีน  เป็นที่รู้จักครั้งแรกในปีพ.ศ. 2559 ด้วยการรับบทนำในละครเรื่อง Demon Girl ต่อมาในปีพ.ศ. 2560 เธอได้รับบท อึ้งย้ง ในละครกำลังภายในโทรทัศน์เรื่อง "มังกรหยก 2017" ของ กิมย้ง มังกรหยก 2017 ชุดที่เธอแสดงนำ ได้เรตติ้งทางทีวีหลักในจีน 3 ล้านคนดู และเธอก็ได้รับรางวัลนักแสดงหญิงหน้าใหม่ของปีนั้นมาครองได้สำเร็จ และเรตติ้งในฮ่องกงที่ฉายทางทีวีหลักอยู่ในเกณฑ์ที่ดี ทำให้เธอเป็นที่รู้จักเพิ่มมากยิ่งขึ้น ทั้งในประเทศจีน และฮ่องกง และทำให้ หลี่อีถง มีแฟนคลับในฮ่องกง ขึ้นมา โดยบทบาท อึ้งย้ง ฉบับ หลี่อวี้ถง ค่อนข้างเป็นที่ยอมรับจากแฟน ๆ จำนวนไม่น้อยของ องเหม่ยหลิง มากที่สุด
ต่อมาในปีพ. ศ. 2561 เธอได้นำแสดงในภาพยนตร์เรื่อง Bloody Romance ซึ่งได้เล่นเป็นฆาตกรชื่อ Wan Mei นอกจากนี้เธอยังได้ร้องเพลงประกอบละครอีกด้วย
== ผลงานการแสดง ==
=== ละคร ===
==อ้างอิง==
==แหล่งข้อมูล==
นักแสดงหญิงชาวจีนในศตวรรษที่ 21
นักแสดงจีน
นักร้องหญิงชาวจีน
เกปา อาร์ริซาบาลากา

เกปา อาร์ริซาบาลากา เรบูเอลตา (บาสก์และKepa Arrizabalaga Revuelta; เกิดวันที่ 3 ตุลาคม ค.ศ. 1994) หรือเรียกสั้น ๆ ว่า เกปา เป็นนักฟุตบอลชาวสเปน ปัจจุบันเล่นในตำแหน่งผู้รักษาประตูให้แก่ทีมชาติสเปนและเรอัลมาดริดในลาลิกา (ยืมตัวจากเชลซี)
อาร์ริซาบาลากาเป็นชาวบาสก์และได้เล่นให้กับทีมเยาวชนของอัตเลติกเดบิลบาโอ เขาลงเล่นระดับอาชีพครั้งในช่วงที่ถูกปล่อยยืมตัวให้กับปอนเฟร์ราดินาและเรอัลบายาโดลิดในเซกุนดาดิบิซิออน ก่อนที่จะกลับสู่ต้นสังกัดอย่างอัตเลติกซึ่งเขาได้ลงเล่นให้กับสโมสรทั้งสิ้น 54 นัด ต่อมาใน ค.ศ. 2018 อาร์ริซาบาลากาเซ็นสัญญากับเชลซีด้วยค่าตัว 80 ล้านยูโร ทำให้เขากลายเป็นผู้รักษาประตูที่มีค่าตัวแพงที่สุดในโลก
อาร์ริซาบาลากาชนะเลิศฟุตบอลชิงแชมป์แห่งชาติยุโรปเยาวชน 2012 กับทีมชาติสเปนรุ่นอายุไม่เกิน 19 ปี เขาลงเล่นให้กับทีมชาติชุดใหญ่ครั้งแรกใน ค.ศ. 2017 และถูกเลือกติดทีมชาติในการแข่งขันฟุตบอลโลก 2018
==อ้างอิง==
==แหล่งข้อมูลอื่น==
บุคคลจากแคว้นประเทศบาสก์
นักฟุตบอลชาวสเปน
นักฟุตบอลทีมชาติสเปน
นักฟุตบอลเยาวชนทีมชาติสเปน
ผู้รักษาประตูฟุตบอล
ผู้เล่นเรอัลบายาโดลิด
ผู้เล่นอัตเลติกเดบิลบาโอ
ผู้เล่นสโมสรฟุตบอลเชลซี
ผู้เล่นสโมสรฟุตบอลเรอัลมาดริด
ผู้เล่นในเตร์เซราดิบิซิออน
ผู้เล่นในเซกุนดาดิบิซิออน เบ
ผู้เล่นในเซกุนดาดิบิซิออน
ผู้เล่นในลาลิกา
ผู้เล่นในพรีเมียร์ลีก
ผู้เล่นในฟุตบอลโลก 2018
นักฟุตบอลต่างชาติในลีกอังกฤษ
ผู้เล่นในชุดชนะเลิศยูฟ่าแชมเปียนส์ลีก
ผู้เล่นในชุดชนะเลิศยูฟ่ายูโรปาลีก
มณฑลแคนาดา

มณฑลแคนาดา (Province of Canada, Province du Canada) หรือ สหมณฑลแคนาดา (United Province of Canada) เป็นอาณานิคมของสหราชอาณาจักรในทวีปอเมริกาเหนือระหว่างค.ศ. 1841 ถึง 1867 รัฐบาลกรุงลอนดอนได้จัดตั้งมณฑลนี้ขึ้นตามคำแนะนำของลอร์ดเดอร์แฮม ภายหลังเกิดเหตุกบฎค.ศ. 1837–1838
พระราชบัญญัติสหภาพ ค.ศ. 1840 ผ่านการเห็นของของรัฐสภาสหราชอาณาจักรเมื่อวันที่ 23 กรกฎาคม 1840 ก่อนที่สมเด็จพระราชินีนาถวิกตอเรียจะทรงประกาศใช้ในวันที่ 10 กุมภาพันธ์ 1841 พระราชบัญญัติฉบับนี้ได้ควบรวมมณฑลแคนาดาบน (Upper Canada) และมณฑลแคนาดาล่าง (Lower Canada) เข้าด้วยกัน มีการยุบสภาของทั้งสองมณฑลและจัดตั้งสภาใหม่ขึ้นมาแทนโดยใช้ระบบสองสภา
มณฑลแคนาดาถูกยุบลงเมื่อมีการสถาปนาสมาพันธรัฐแคนาดาขึ้นมาในวันที่ 1 กรกฎาคม 1867 ซึ่งได้แบ่งแคนาดาออกเป็นสองส่วนอีกครั้ง คือรัฐออนแทรีโอ และรัฐควิเบก
==แหล่งข้อมูลอื่น==
Careless, J. M. S. The union of the Canadas : the growth of Canadian institutions, 1841–1857. (Toronto : McClelland and Stewart, c1967.) .
Cornell, Paul G. The great coalition, June 1864. (Ottawa : Canadian Historical Association, 1966.)
Dent, John Charles, 1841–1888. The last forty years : the Union of 1841 to Confederation; abridged and with an introduction by Donald Swainson.  (Toronto : McClelland and Stewart, c1972.)
Knight, David B. Choosing Canada's capital : conflict resolution in a parliamentary system. 2nd ed. (Ottawa : Carleton University Press, 1991). xix, 398 p.&nbsp;.
Messamore, Barbara Jane. Canada's governors general, 1847–1878 : biography and constitutional evolution. (Toronto : University of Toronto Press, c2006.)
ประเทศแคนาดา
อดีตอาณานิคมและรัฐในอารักขาของอังกฤษในทวีปอเมริกา‎